ไฮโดรซอล (Hydrosols) เป็นน้ำกลั่นดอกไม้ (Floral Water) ที่ได้มาระหว่างการกลั่นน้ำมันหอมระเหย ไฮโดรซอลจะไม่เหมือนกับการนำน้ำมันหอมระเหยไปผสมน้ำ แต่เป็นน้ำสกัดที่ได้จากการกระบวนการกลั่นน้ำมันหอมระเหย (by-product) โดยน้ำมันหอมระเหยจะถูกแยกออกจากไฮโดรซอล ไฮโดรซอลจะมีลักษณะใสเหมือนน้ำ มีกลิ่นหอมอ่อนๆ และมีองค์ประกอบหลายอย่างที่เหมือนกับน้ำมันหอมระเหยที่ใช้กลั่น แต่จะมีความเจือจางมากกว่า สามารถใช้กับผิวได้โดยตรงโดยไม่ต้องผสมเจือจาง